|  |  |  |
| --- | --- | --- |
| Forskningsudvalget | |  |
| Mødereferat | | 7. DECEMber 2020 |
| Forum | Forskningsudvalg |  |
| Møde afholdt | 7. december 2020 kl. 9:00-11.00 |  |
| Sted | Zoom |  |
| Referent | Charlott Hoffmann Jensen |  |

Til stede

Andreas Bandak (AB), Trine Brox (TB), Fredrik Hagen (FH), Lars Højer (LH), Annika Hvithamar (AH), Maria Lindebæk Lyngsøe (MLL), Bjarke Stanley Nielsen (BN), Catharina Raudvere (CR), Kim Ryholt (KR), Jakob Skovgaard-Petersen (JSP), Margit Warburg (MW) og Charlott Hoffmann Jensen (CHJ).

Fraværende med afbud

Jørgen Delman

Dagsorden

1. **Godkendelse af dagsorden**

Punktet Cluster-ansøgninger blev skubbet til sidst i dagsordenen grundet inhabilitet blandt udvalgsmedlemmerne. Herefter blev dagsorden godkendt.

1. **Opfølgning på sidste møde**

* Endeligt kommissorium på dagsorden
* Forskningens dag turnus eller efter behov? Ledelsen har godkendt at der planlægges ift turnus, men aflyses, hvis der ikke er oplagte punkter at diskutere.
* Opdateret ERC ansøgningsnotat og årshjul rundsendes med referatet.
* SWOT anbefalinger har ført til ny template for nyansatte. Se også kommentar under meddelelser.
* JD forslag til punkt på dagsorden: ”samarbejde med krænkende stater” skubbes til senere møde.

1. **FFU sager – orientering fra Lars Højer**

LH orienterede fra FFU:

* Ny prodekan for forskning nu mødeleder i stedet for dekanen
* Datasikkerhed diskuteret, herunder blev SCDataLab præsenteret. LH har rundsendt ppt. til udvalgsmedlemmerne.
* Diskussion af Innovationsfonden og manglende succes med ansøgninger.
* Besøg af Grundforskningsfondens direktør samt oplæg ved Grundforskningscenterleder Mette Birkedal Bruun fra Teologi.
* Diskuteret centerpolitik på institutterne. Tages op igen, da det er en igangværende diskussion på flere institutter.
* Snak om FFU’s rolle samt institutternes FU’s rolle. Der ønskes en klarere rolle- og ansvarsfordeling mellem FFU og FLT og medlemmerne ønsker ikke at der skal opfindes opgaver for at legitimere FFU. Medlemmerne er glade for sparringen på tværs af institutter.
* Fælles ph.d. opslag vil ikke have krav om vejledertilsagn, da de fleste andre institutter forventer en stor arbejdsbelastning fra dialogen med potentielle ansøgere. ToRS’ ønske om fokus på undervisningsområder i ansøgninger kom heller ikke med. Opfordres til at spørge ind til det ved samtalerne.

LH minder medlemmerne om at FFU referater kan læses på KUnet.

1. **Nyt kommissorium**

Kommissoriet, som blev fremlagt og diskuteret på sidste møde, er rettet til efter kommentarerne.

KR spurgte ind til forlængelse. Ledelsen ønsker rotation i udvalgene, derfor fastholdes max 6 år (tre år med mulighed for forlængelse i yderligere 3 år). Man kan godt blive valgt ind igen på et senere tidspunkt.

Udvalget godkendte herefter kommissoriet.

Det nye kommissorium træder i kraft 1. januar 2021. *AH vil indlede samtaler med medlemmer for at et nyt udvalg kan være klar i det nye år*. LH takkede medlemmerne for deres deltagelse i udvalget, både de der fratræder og de der fortsætter i det nye udvalg i 2021.

1. **Ph.d. ansættelser og evaluering**

Notatet er udarbejdet for at sikre gennemsigtighed ved evaluering i forbindelse med ph.d. ansættelser og særligt en klar proces for godkendelser af ph.d. studerende der kommer med egne midler udefra. LH orienterede om at notatet blev fremlagt på SU mødet fredag 4. december med få ikke væsentlige kommentarer. Væsentlig ændring i forhold til tidligere vedrører VILF’s deltagelse i ansættelsesudvalg af institutstipendier. Ekstra deltager i udvalg ved opslag på eksternt finansierede projekter er ikke en kontrol, men skal ses som en hjælp. Udvalget var enige om at processen omkring opslag af post doc stillinger på eksternt finansierede projekter kan følge ph.d. processen, såfremt der ikke ligger tydelige procesplaner fra HR.

Notatet blev herefter godkendt.

1. **Håndtering** **af forskningsdata – orientering**

KU ønsker øget bevågenhed om sikring af forskningsdata. LH orienterede derfor om et nyt sagsnotat vedr. håndtering af forskningsdata. Her fremgår hvem der informerer hvilke forskergrupper for at sikre basal viden blandt instituttets forskere og specialestuderende om hvor man kan få flere oplysninger og hjælp. LH gennemgår dokumentet igen for at det tydeligt fremgår at det gælder sikker, etisk og lovlig håndtering af data så der leves op til GDPR regler.

1. **Centre på ToRS**

LH har udarbejdet notat som opfølgning på tidligere diskussioner om centre. Diskussionen kører parallelt på en række institutter på HUM. Tidligere har fokus primært været på godkendelse og oprettelse, det nye notat fokuserer også på løbende evaluering og eventuel afvikling. Der var enighed om at der udføres god forskning på instituttet uden om centre.

Der var opbakning til FU’s rolle som rådgivende organ ift godkendelse, evaluering og lukning af centre og notatet blev herefter godkendt.

AH oplyste at der afholdes GRUS med de eksisterende centre i foråret.

1. **Procesplan for godkendelse af Marie Curie ansøgere**

CHJ gennemgik forslag til procesplan i forhold til godkendelse af kandidater og ansøgningshjælp op til deadline i september.

Der var enighed om at fastholde en intern godkendelsesproces af kandidater i FU, dog med hurtigere svartid. Ansøgninger vil derfor blive rundsendt pr. mail for godkendelse og ikke afvente et FU møde. Der var også enighed om at afholde et internt zoom seminar for ToRS ansøgere og supervisors. Udvalget støttede at kandidater så vidt muligt besøger instituttet i ansøgningsfasen. AH vil vurdere hvorvidt instituttet kan helt eller delvist finansiere besøg, når vi kender kandidaterne.

1. **Præsentation af forskningstal vedr. BFI og ansøgninger/ bevillinger**

Ved alle GRUS i efteråret fremlægges en oversigt over fagenes BFI produktion samt ansøgningsaktivitet fra årene 2014 til 2019. LH præsenterede her en oversigt over de samlede BFI tal og ansøgningsaktivitet på tværs af fagområder.

Tallene viser at BFI pr. fastansat er over handleplanens måltal for 2023. Ledelsen ønsker ikke at løfte måltallet men i stedet skrive i fremtidige handleplaner, at tallet skal fastholdes.

MW rapporterede fra Akademisk Råd, hvor BFI er blevet diskuteret. Her fremgik, at dekanen ikke har specifikke forventninger til BFI tal, men forventer publikationsaktiviteter og at forskere også publicerer i toneangivende tidsskrifter. Dekanen virker tilfreds med nuværende niveau.

Ansøgningsaktivitet og antal bevillinger ser fint ud på tværs af instituttet. LH opfordrede til at efterspørge andre opgørelser af de eksisterende data. Udvalget talte om en statistik der ser på ansøgningsaktivitet blandt fastansatte i forhold til løst- eller ikke ansatte, samt på fordeling på alder/ stillingskategori.

LH opdaterer tallene hvert år.

Medlemmerne bemærkede at der ligger mange arbejdstimer i udarbejdelsen af ansøgninger. Udvalget vil fortsætte den hidtidige proces, hvor instituttet ikke afviser ansøgninger på baggrund af kvalitet, men i stedet støtter ansøgerne bedst muligt gennem fastholdelse af intern peer review proces.

1. **Cluster ansøgninger**

I alt tre ansøgninger modtaget ved deadline. AH bemærkede at de eksisterende clusters sjældent anvender det fulde beløb de har til rådighed og da der er tale om små bevillinger, støttes at der kan godkendes mere end ét. Der var enighed om at alle tre ansøgninger var interessante og velbegrundede. Udvalget så positivt på at forslagene var bredt funderede på tværs af fagområder samt at yngre forskere var velrepræsenterede. Udvalget godkendte herefter alle tre forslag.

1. **Ph.d. området**
   1. *Information fra ph.d koordinator (TB)*
   * Covid 19
     + TB er med i arbejdsgruppen som har skrevet forslag til Covid19-værktøjskasse fra PhD-udvalget. PhD-skoleleder er ved at vurdere denne. Værktøjskassen: Forlængelser, ECTS, arbejdstimer, digitalisering
     + PhD-skolen vil kontakte vejledere for at sikre sig at de sammen med de phd-studerende reviderer phd-plan og hjælper de phd-studerende: dele netværk, online møder/workshops etc. De ph.d.-studerende TB har talt med er i gang med eller har allerede lavet dette revisionsarbejde i tæt samarbejde med vejleder.
     + Digitale forsvar uden reception.
   * Arrangementer:
     + TB tager gerne imod forslag til ph.d.-workshops fra ph.d.-studerende og vejledere.
     + Vejledere må meget gerne planlægge digitale ph.d.-workshops sammen med de ph.d.-studerende og gøre dem tilgængelige for andre ph.d.-studerende. Tag kontakt til TB.
     + E2020: Shut-up & Write: hver mandag 10-12, Research in a pandemic, 1-dags ph.d.-kursus d. 18/11, Writing workshop, 1-dags ph.d.-kursus d. 8/12.
     + F2021: Karriere-seminar, Writing-up ethnography PhD-course, Remote Research PhD-course, Writing workshop, Seminar om artikel-baseret ph.d., ugentlig “Shut-up & Write” seminar fortsætter.
   * Positive tal fra KU’s ph.d.-dimittendundersøgelse: ”Beskæftigelsesanalyse af ph.d.-dimittender fra Københavns Universitet 2008-2017”: De ph.d.-studerende kommer hurtigt i arbejde, mange fortsætter med forskning og undervisning, ellers finder de arbejde i staten og i det private.
2. **Meddelelser**
   1. *Meddelelser fra formand, IL og administration*

* Ph.d. gruppen: Bjarke Stanley Nielsen barselsvikar for Anne Jörgensen.
* Anbefalinger og opmærksomhedspunkter ift SWOT analyser fra sidste møde vil blive taget op med mellemrum for at sikre at forslag og gode ideer tages op.
* Opdatering på professorpolitik v. IL. De sidste opdateringer af forfremmelsesprogrammet afventes stadig.
* KU/ Danske Universiteter forhandlinger med forlaget Elsevier.
* Prodekan Dorthe Gert Simonsen besøger instituttet – møde med forskningssiden af ledelsen og ph.d. koordinator.
* AH: punkter på FLT møde 8. december inkluderer proces ift Grundforskningsfond samt Innovationsfondsansøgninger, Ph.d. stipendieopslag, indførelse af NIMBUS (elektronisk system til styring af budgetter til eksterne ansøgninger) samt ph.d. studerendes pligtarbejde og undervisningstimer.

1. *Ansøgninger*

* Ingen ansøgninger indsendt siden sidste møde.

1. *Bevillinger*

* DFF Sapere Aude bevilling til Niels Valdemar Vinding
* To post doc bevillinger fra Carlsberg: til Casper Jacobsen, indianske sprog og kulturer og Mai Corlin, Kinastudier.
* Bevilling til ét-årig post doc fra S.C. Van fonden.
* NOS-HS netværksbevilling til Peter B. Andersen.
* FKK tidsskriftbevilling til Vera Skvirskaja og Trine Brox.

1. *Information fra medlemmer*

* MW tilbyder at afholde to foredrag baseret på erfaring fra 6 år i FKK: 1) hvordan bedømmes en ansøgning, 2) hvad er en god forskningsansøgning. LH og CHJ finder et tidspunkt. Der er ønske om et fysisk arrangement, hvis muligt.

1. **Evt.**

Intet at bemærke.

Mødet slut kl. 10:45